file
stringlengths 66
73
| text
stringlengths 1
25.5k
|
|---|---|
canonical-greekLit/data/tlg0001/tlg001/tlg0001.tlg001.perseus-grc2.xml | τοίχους ἀμφαφόων· τρέμε δʼ ἅψεα νισσομένοιο |
canonical-greekLit/data/tlg0001/tlg001/tlg0001.tlg001.perseus-grc2.xml | ἀδρανίῃ γήραι τε· πίνῳ δέ οἱ αὐσταλέος χρὼς |
canonical-greekLit/data/tlg0001/tlg001/tlg0001.tlg001.perseus-grc2.xml | ἐσκλήκει, ῥινοὶ δὲ σὺν ὀστέα μοῦνον ἔεργον. |
canonical-greekLit/data/tlg0001/tlg001/tlg0001.tlg001.perseus-grc2.xml | ἐκ δʼ ἐλθὼν μεγάροιο καθέζετο γοῦνα βαρυνθεὶς |
canonical-greekLit/data/tlg0001/tlg001/tlg0001.tlg001.perseus-grc2.xml | οὐδοῦ ἐπʼ αὐλείοιο· κάρος δέ μιν ἀμφεκάλυψεν |
canonical-greekLit/data/tlg0001/tlg001/tlg0001.tlg001.perseus-grc2.xml | πορφύρεος, γαῖαν δὲ πέριξ ἐδόκησε φέρεσθαι |
canonical-greekLit/data/tlg0001/tlg001/tlg0001.tlg001.perseus-grc2.xml | νειόθεν, ἀβληχρῷ δʼ ἐπὶ κώματι κέκλιτʼ ἄναυδος. |
canonical-greekLit/data/tlg0001/tlg001/tlg0001.tlg001.perseus-grc2.xml | οἱ δέ μιν ὡς εἴδοντο, περισταδὸν ἠγερέθοντο |
canonical-greekLit/data/tlg0001/tlg001/tlg0001.tlg001.perseus-grc2.xml | καὶ τάφον. αὐτὰρ ὁ τοῖσι μάλα μόλις ἐξ ὑπάτοιο |
canonical-greekLit/data/tlg0001/tlg001/tlg0001.tlg001.perseus-grc2.xml | στήθεος ἀμπνεύσας μετεφώνεε μαντοσύνῃσιν· |
canonical-greekLit/data/tlg0001/tlg001/tlg0001.tlg001.perseus-grc2.xml | ‘κλῦτε, Πανελλήνων προφερέστατοι, εἰ ἐτεὸν δὴ |
canonical-greekLit/data/tlg0001/tlg001/tlg0001.tlg001.perseus-grc2.xml | οἵδʼ ὑμεῖς, οὓς δή κρυερῇ βασιλῆος ἐφετμῇ |
canonical-greekLit/data/tlg0001/tlg001/tlg0001.tlg001.perseus-grc2.xml | Ἁργῴης ἐπὶ νηὸς ἄγει μετὰ κῶας Ἰήσων. |
canonical-greekLit/data/tlg0001/tlg001/tlg0001.tlg001.perseus-grc2.xml | ὑμεῖς ἀτρεκέως. ἔτι μοι νόος οἶδεν ἕκαστα |
canonical-greekLit/data/tlg0001/tlg001/tlg0001.tlg001.perseus-grc2.xml | ᾗσι θεοπροπίῃσι. χάριν νύ τοι, ὦ ἄνα Λητοῦς |
canonical-greekLit/data/tlg0001/tlg001/tlg0001.tlg001.perseus-grc2.xml | υἱέ, καὶ ἀργαλέοισιν ἀνάπτομαι ἐν καμάτοισιν. |
canonical-greekLit/data/tlg0001/tlg001/tlg0001.tlg001.perseus-grc2.xml | Ἱκεσίου πρὸς Ζηνός, ὅτις ῥίγιστος ἀλιτροῖς |
canonical-greekLit/data/tlg0001/tlg001/tlg0001.tlg001.perseus-grc2.xml | ἀνδράσι, Φοίβου τʼ ἀμφὶ καὶ αὐτῆς εἵνεκεν Ἥρης |
canonical-greekLit/data/tlg0001/tlg001/tlg0001.tlg001.perseus-grc2.xml | λίσσομαι, ᾗ περίαλλα θεῶν μέμβλεσθε κιόντες, |
canonical-greekLit/data/tlg0001/tlg001/tlg0001.tlg001.perseus-grc2.xml | χραίσμετέ μοι, ῥύσασθε δυσάμμορον ἀνέρα λύμης, |
canonical-greekLit/data/tlg0001/tlg001/tlg0001.tlg001.perseus-grc2.xml | μηδέ μʼ ἀκηδείῃσιν ἀφορμήθητε λιπόντες |
canonical-greekLit/data/tlg0001/tlg001/tlg0001.tlg001.perseus-grc2.xml | αὔτως. οὐ γὰρ μοῦνον ἐπʼ ὀφθαλμοῖσιν Ἐρινὺς |
canonical-greekLit/data/tlg0001/tlg001/tlg0001.tlg001.perseus-grc2.xml | λὰξ ἐπέβη, καὶ γῆρας ἀμήρυτον ἐς τέλος ἕλκω· |
canonical-greekLit/data/tlg0001/tlg001/tlg0001.tlg001.perseus-grc2.xml | πρὸς δʼ ἔτι πικρότατον κρέμαται κακὸν ἄλλο κακοῖσιν. |
canonical-greekLit/data/tlg0001/tlg001/tlg0001.tlg001.perseus-grc2.xml | ἅρπυιαι στόματός μοι ἀφαρπάζουσιν ἐδωδὴν |
canonical-greekLit/data/tlg0001/tlg001/tlg0001.tlg001.perseus-grc2.xml | ἔκποθεν ἀφράστοιο καταΐσσουσαι ὄλεθροι. |
canonical-greekLit/data/tlg0001/tlg001/tlg0001.tlg001.perseus-grc2.xml | ἴσχω δʼ οὔτινα μῆτιν ἐπίρροθον. ἀλλά κε ῥεῖα |
canonical-greekLit/data/tlg0001/tlg001/tlg0001.tlg001.perseus-grc2.xml | αὐτὸς ἑὸν λελάθοιμι νόον δόρποιο μεμηλώς, |
canonical-greekLit/data/tlg0001/tlg001/tlg0001.tlg001.perseus-grc2.xml | ἢ κείνας· ὧδʼ αἶψα διηέριαι ποτέονται. |
canonical-greekLit/data/tlg0001/tlg001/tlg0001.tlg001.perseus-grc2.xml | τυτθὸν δʼ ἢν ἄρα δήποτʼ ἐδητύος ἄμμι λίπωσιν, |
canonical-greekLit/data/tlg0001/tlg001/tlg0001.tlg001.perseus-grc2.xml | πνεῖ τόδε μυδαλέον τε καὶ οὐ τλητὸν μένος ὀδμῆς· |
canonical-greekLit/data/tlg0001/tlg001/tlg0001.tlg001.perseus-grc2.xml | οὔ κέ τις οὐδὲ μίνυνθα βροτῶν ἄνσχοιτο πελάσσας, |
canonical-greekLit/data/tlg0001/tlg001/tlg0001.tlg001.perseus-grc2.xml | οὐδʼ εἴ οἱ ἀδάμαντος ἐληλάμενον κέαρ εἴη. |
canonical-greekLit/data/tlg0001/tlg001/tlg0001.tlg001.perseus-grc2.xml | ἀλλά με πικρὴ δῆτα καὶ ἄατος ἴσχει ἀνάγκη |
canonical-greekLit/data/tlg0001/tlg001/tlg0001.tlg001.perseus-grc2.xml | μίμνειν καὶ μίμνοντα κακῇ ἐνὶ γαστέρι θέσθαι. |
canonical-greekLit/data/tlg0001/tlg001/tlg0001.tlg001.perseus-grc2.xml | τὰς μὲν θέσφατόν ἐστιν ἐρητῦσαι Βορέαο |
canonical-greekLit/data/tlg0001/tlg001/tlg0001.tlg001.perseus-grc2.xml | υἱέας. οὐδʼ ὀθνεῖοι ἀλαλκήσουσιν ἐόντες, |
canonical-greekLit/data/tlg0001/tlg001/tlg0001.tlg001.perseus-grc2.xml | εἰ δὴ ἐγὼν ὁ πρίν ποτʼ ἐπικλυτὸς ἀνδράσι Φινεὺς |
canonical-greekLit/data/tlg0001/tlg001/tlg0001.tlg001.perseus-grc2.xml | ὄλβῳ μαντοσύνῃ τε, πατὴρ δέ με γείνατʼ Ἀγήνωρ· |
canonical-greekLit/data/tlg0001/tlg001/tlg0001.tlg001.perseus-grc2.xml | τῶν δὲ κασιγνήτην, ὅτʼ ἐνὶ Θρῄκεσσιν ἄνασσον, |
canonical-greekLit/data/tlg0001/tlg001/tlg0001.tlg001.perseus-grc2.xml | Κλειοπάτρην ἕδνοισιν ἐμὸν δόμον ἦγον ἄκοιτιν.’ |
canonical-greekLit/data/tlg0001/tlg001/tlg0001.tlg001.perseus-grc2.xml | Ἴσκεν Ἀγηνορίδης· ἀδινὸν δʼ ἕλε κῆδος |
canonical-greekLit/data/tlg0001/tlg001/tlg0001.tlg001.perseus-grc2.xml | ἕκαστον |
canonical-greekLit/data/tlg0001/tlg001/tlg0001.tlg001.perseus-grc2.xml | ἡρώων, πέρι δʼ αὖτε δύω υἷας Βορέαο. |
canonical-greekLit/data/tlg0001/tlg001/tlg0001.tlg001.perseus-grc2.xml | δάκρυ δʼ ὀμορξαμένω σχεδὸν ἤλυθον, ὧδέ τʼ ἔειπεν |
canonical-greekLit/data/tlg0001/tlg001/tlg0001.tlg001.perseus-grc2.xml | Ζήτης, ἀσχαλόωντος ἑλὼν χερὶ χεῖρα γέροντος· |
canonical-greekLit/data/tlg0001/tlg001/tlg0001.tlg001.perseus-grc2.xml | ‘Ἆ δείλʼ, οὔτινά φημι σέθεν σμυγερώτερον |
canonical-greekLit/data/tlg0001/tlg001/tlg0001.tlg001.perseus-grc2.xml | ἄλλον |
canonical-greekLit/data/tlg0001/tlg001/tlg0001.tlg001.perseus-grc2.xml | ἔμμεναι ἀνθρώπων. τί νύ τοι τόσα κήδεʼ ἀνῆπται; |
canonical-greekLit/data/tlg0001/tlg001/tlg0001.tlg001.perseus-grc2.xml | ἦ ῥα θεοὺς ὀλοῇσι παρήλιτες ἀφραδίῃσιν |
canonical-greekLit/data/tlg0001/tlg001/tlg0001.tlg001.perseus-grc2.xml | μαντοσύνας δεδαώς; τῶ τοι μέγα μηνιόωσιν; |
canonical-greekLit/data/tlg0001/tlg001/tlg0001.tlg001.perseus-grc2.xml | ἄμμι γε μὴν νόος ἔνδον ἀτύζεται ἱεμένοισιν |
canonical-greekLit/data/tlg0001/tlg001/tlg0001.tlg001.perseus-grc2.xml | χραισμεῖν, εἰ δὴ πρόχνυ γέρας τόδε πάρθετο δαίμων |
canonical-greekLit/data/tlg0001/tlg001/tlg0001.tlg001.perseus-grc2.xml | νῶιν. ἀρίζηλοι γὰρ ἐπιχθονίοισιν ἐνιπαὶ |
canonical-greekLit/data/tlg0001/tlg001/tlg0001.tlg001.perseus-grc2.xml | ἀθανάτων. οὐδʼ ἂν πρὶν ἐρητύσαιμεν ἰούσας |
canonical-greekLit/data/tlg0001/tlg001/tlg0001.tlg001.perseus-grc2.xml | Ἁρπυίας, μάλα περ λελιημένοι, ἔστʼ ἂν ὀμόσσῃς, |
canonical-greekLit/data/tlg0001/tlg001/tlg0001.tlg001.perseus-grc2.xml | μὴ μὲν τοῖό γʼ ἕκητι θεοῖς ἀπὸ θυμοῦ ἔσεσθαι.’ |
canonical-greekLit/data/tlg0001/tlg001/tlg0001.tlg001.perseus-grc2.xml | ὧς φάτο· τοῦ δʼ ἰθὺς κενεὰς ὁ γεραιὸς ἀνέσχεν |
canonical-greekLit/data/tlg0001/tlg001/tlg0001.tlg001.perseus-grc2.xml | γλήνας ἀμπετάσας, καὶ ἀμείψατο τοῖσδʼ ἐπέεσσιν· |
canonical-greekLit/data/tlg0001/tlg001/tlg0001.tlg001.perseus-grc2.xml | ‘σίγα· μή μοι ταῦτα νόῳ ἔνι βάλλεο, τέκνον. |
canonical-greekLit/data/tlg0001/tlg001/tlg0001.tlg001.perseus-grc2.xml | ἴστω Λητοῦς υἱός, ὅ με πρόφρων ἐδίδαξεν |
canonical-greekLit/data/tlg0001/tlg001/tlg0001.tlg001.perseus-grc2.xml | μαντοσύνας· ἴστω δὲ δυσώνυμος, ἥ μʼ ἔλαχεν, κὴρ |
canonical-greekLit/data/tlg0001/tlg001/tlg0001.tlg001.perseus-grc2.xml | καὶ τόδʼ ἐπʼ ὀφθαλμῶν ἀλαὸν νέφος, οἵ θʼ ὑπένερθεν |
canonical-greekLit/data/tlg0001/tlg001/tlg0001.tlg001.perseus-grc2.xml | δαίμονες, οἳ μηδʼ ὧδε θανόντι περ εὐμενέοιεν, |
canonical-greekLit/data/tlg0001/tlg001/tlg0001.tlg001.perseus-grc2.xml | ὡς οὔ τις θεόθεν χόλος ἔσσεται εἵνεκʼ ἀρωγῆς.’ |
canonical-greekLit/data/tlg0001/tlg001/tlg0001.tlg001.perseus-grc2.xml | τὼ μὲν ἔπειθʼ ὅρκοισιν ἀλαλκέμεναι μενέαινον. |
canonical-greekLit/data/tlg0001/tlg001/tlg0001.tlg001.perseus-grc2.xml | αἶψα δὲ κουρότεροι πεπονήατο δαῖτα γέροντι, |
canonical-greekLit/data/tlg0001/tlg001/tlg0001.tlg001.perseus-grc2.xml | λοίσθιον Ἁρπυίῃσιν ἑλώριον· ἐγγύθι δʼ ἄμφω |
canonical-greekLit/data/tlg0001/tlg001/tlg0001.tlg001.perseus-grc2.xml | στῆσαν, ἵνα ξιφέεσσιν ἐπεσσυμένας ἐλάσειαν. |
canonical-greekLit/data/tlg0001/tlg001/tlg0001.tlg001.perseus-grc2.xml | καὶ δὴ τὰ πρώτισθʼ ὁ γέρων ἔψαυεν ἐδωδῆς· |
canonical-greekLit/data/tlg0001/tlg001/tlg0001.tlg001.perseus-grc2.xml | αἱ δʼ ἄφαρ ἠύτʼ ἄελλαι ἀδευκέες, ἢ στεροπαὶ ὥς, |
canonical-greekLit/data/tlg0001/tlg001/tlg0001.tlg001.perseus-grc2.xml | ἀπρόφατοι νεφέων ἐξάλμεναι ἐσσεύοντο |
canonical-greekLit/data/tlg0001/tlg001/tlg0001.tlg001.perseus-grc2.xml | κλαγγῇ μαιμώωσαι ἐδητύος· οἱ δʼ ἐσιδόντες |
canonical-greekLit/data/tlg0001/tlg001/tlg0001.tlg001.perseus-grc2.xml | ἥρωες μεσσηγὺς ἀνίαχον· αἱ δʼ ἅμʼ ἀυτῇ |
canonical-greekLit/data/tlg0001/tlg001/tlg0001.tlg001.perseus-grc2.xml | πάντα καταβρόξασαι ὑπὲρ πόντοιο φέροντο |
canonical-greekLit/data/tlg0001/tlg001/tlg0001.tlg001.perseus-grc2.xml | τῆλε παρέξ· ὀδμὴ δὲ δυσάσχετος αὖθι λέλειπτο. |
canonical-greekLit/data/tlg0001/tlg001/tlg0001.tlg001.perseus-grc2.xml | τάων δʼ αὖ κατόπισθε δύω υἷες Βορέαο |
canonical-greekLit/data/tlg0001/tlg001/tlg0001.tlg001.perseus-grc2.xml | φάσγανʼ ἐπισχόμενοι ὀπίσω θέον. ἐν γὰρ ἕηκεν |
canonical-greekLit/data/tlg0001/tlg001/tlg0001.tlg001.perseus-grc2.xml | Ζεὺς μένος ἀκάματόν σφιν· ἀτὰρ Διὸς οὔ κεν ἑπέσθην |
canonical-greekLit/data/tlg0001/tlg001/tlg0001.tlg001.perseus-grc2.xml | νόσφιν, ἐπεὶ ζεφύροιο παραΐσσεσκον ἀέλλας |
canonical-greekLit/data/tlg0001/tlg001/tlg0001.tlg001.perseus-grc2.xml | αἰέν. ὅτʼ ἐς Φινῆα καὶ ἐκ Φινῆος ἴοιεν. |
canonical-greekLit/data/tlg0001/tlg001/tlg0001.tlg001.perseus-grc2.xml | ὡς δʼ ὅτʼ ἐνὶ κνημοῖσι κύνες δεδαημένοι ἄγρη; |
canonical-greekLit/data/tlg0001/tlg001/tlg0001.tlg001.perseus-grc2.xml | ἢ αἶγας κεραοὺς ἠὲ πρόκας ἰχνεύοντες |
canonical-greekLit/data/tlg0001/tlg001/tlg0001.tlg001.perseus-grc2.xml | θείωσιν, τυτθὸν δὲ τιταινόμενοι μετόπισθεν |
canonical-greekLit/data/tlg0001/tlg001/tlg0001.tlg001.perseus-grc2.xml | ἄκρῃς ἐν γενύεσσι μάτην ἀράβησαν ὀδόντας· |
canonical-greekLit/data/tlg0001/tlg001/tlg0001.tlg001.perseus-grc2.xml | ὧς Ζήτης Κάλαΐς τε μάλα σχεδὸν ἀίσσοντες |
canonical-greekLit/data/tlg0001/tlg001/tlg0001.tlg001.perseus-grc2.xml | τάων ἀκροτάτῃσιν ἐπέχραον ἤλιθα χερσίν. |
canonical-greekLit/data/tlg0001/tlg001/tlg0001.tlg001.perseus-grc2.xml | καί νύ κε δή σφʼ ἀέκητι θεῶν διεδηλήσαντο |
canonical-greekLit/data/tlg0001/tlg001/tlg0001.tlg001.perseus-grc2.xml | πολλὸν ἑκὰς νήσοισιν ἔπι Πλωτῇσι κιχόντες, |
canonical-greekLit/data/tlg0001/tlg001/tlg0001.tlg001.perseus-grc2.xml | εἰ μὴ ἄρʼ ὠκέα Ἶρις ἴδεν, κατὰ δʼ αἰθέρος ἆλτο |
canonical-greekLit/data/tlg0001/tlg001/tlg0001.tlg001.perseus-grc2.xml | οὐρανόθεν, καὶ τοῖα παραιφαμένη κατέρυκεν· |
canonical-greekLit/data/tlg0001/tlg001/tlg0001.tlg001.perseus-grc2.xml | ‘οὐ θέμις, ὦ υἱεῖς Βορέω, ξιφέεσσιν ἐλάσσαι |
canonical-greekLit/data/tlg0001/tlg001/tlg0001.tlg001.perseus-grc2.xml | Ἁρπυίας, μεγάλοιο Διὸς κύνας· ὅρκια δʼ αὐτὴ |
canonical-greekLit/data/tlg0001/tlg001/tlg0001.tlg001.perseus-grc2.xml | δώσω ἐγών, ὡς οὔ οἱ ἔτι χρίμψουσιν ἰοῦσαι.’ |
canonical-greekLit/data/tlg0001/tlg001/tlg0001.tlg001.perseus-grc2.xml | ὧς φαμένη λοιβὴν Στυγὸς ὤμοσεν, ἥ τε θεοῖσιν |
canonical-greekLit/data/tlg0001/tlg001/tlg0001.tlg001.perseus-grc2.xml | ῥιγίστη πάντεσσιν ὀπιδνοτάτη τε τέτυκται, |
canonical-greekLit/data/tlg0001/tlg001/tlg0001.tlg001.perseus-grc2.xml | μὴ μὲν Ἀγηνορίδαο δόμοις ἔτι τάσδε πελάσσαι |
canonical-greekLit/data/tlg0001/tlg001/tlg0001.tlg001.perseus-grc2.xml | εἰσαῦτις Φινῆος, ἐπεὶ καὶ μόρσιμον ἦεν. |
canonical-greekLit/data/tlg0001/tlg001/tlg0001.tlg001.perseus-grc2.xml | οἱ δʼ ὅρκῳ εἴξαντες ὑπέστρεφον ἂψ ἐπὶ νῆα |
canonical-greekLit/data/tlg0001/tlg001/tlg0001.tlg001.perseus-grc2.xml | σώεσθαι. Στροφάδας δὲ μετακλείουσʼ ἄνθρωποι |